Lembo kapinės

Lembo kapinės – neveikiančios kapinės, esančios Šilalės rajono savivaldybėje, Kvėdarnos seniūnijoje, Lembo kaime. Pasiekiamos iš kelio , 0,6 km į vakarus, pagal rodyklę į kalbininko Kazimiero Jauniaus tėviškę–muziejų. Užima lapuočių medžiais apaugusį 0,1042 haŠilalės rajono savivaldybės teritorijoje esančių kapinių sąrašas 45. Lembo k. kapinės  silale.lt plotą kalvelėje prie kaimo žvyrkelio. Aptvertos laisvai sukrautų riedulių tvora, kurioje įkomponuoti mediniai varteliai, perdengti smailiaarkiu skersiniu su kryžiumi. Stovi keletas memorialinių antkapinių paminklų.

1995 m. privačių asmenų iniciatyva pastatytas paminklinis kryžius penkiems Lembe ir apylinkėse žuvusiems partizanams. Ant betoninio postamento įtaisytas aukštas ornamentuotas metalo kryžius (nukalė Dionizas Varkalis).Vytenis Almonaitis, Junona Almonaitienė. Lietuvos laisvės kovų paminklai. Lembas genocid.lt Paminklas stūkso už kelių šimtų žingsnių į pietvakarius nuo tos vietos, kur 1951 m. birželio 29 d. buvo surengta Kvėdarnos stribų pasala. Čia žuvo Stanislovas Paulavičius-Direktorius, Rambynas, ėjęs Lydžio-Aukuro-Butageidžio rinktinės Pilies būrio vado pareigas. Šalia žuvo ir brolis Alfonsas Paulavičius-Jovaras. Atminimo lentelėje taip pat įamžinti Vacys Rėbžda-Ramutis ir Silvestras Šerpytis-Narsūnaitis (abu gimę 1931 m.), žuvę 1952 m. rugsėjo 27 d. Lėgų miške. Taip pat įrašytas Petras Balčinas-Pušis, Radvila, tapęs Butageidžio rinktinės vadu 1951 m. Jo mirties aplinkybės 1952 m. vėlyvą rudenį neaiškios, tačiau, neteisingai įtarus bendradarbiavimu su MGB, greičiausiai nušautas artimiausių bendražygių.

Kapinėse stovi aukštas tradicinių formų mūro antkapis su postamentu ir betoniniu kryžiumi. Senas įrašas įgilintoje sienelėje skirtas 1933 m. pavasarininkų ir ūkininkų aukoms atminti. Istoriniuose šaltiniuose minimas Lembe 1928 m. rugsėjo 2 d. pavasarininkų kuopos pastatytas kryžius.Skirmantė Smilingytė-Žeimienė. Pavasarininkų kryžiai: tradicija ir inovacija lituanistika.lt p. 65


 Šaltiniai 

Kategorija:Šilalės rajono kapinės